
anodd. 

Cyflwyniad 


Mae Cyngor ar Bopeth Cymru yn benderfynol o greu cymdeithas decach, felly rydym 
yn falch i dros 153,000 o bobl yng Nghymru ddod at ein gwasanaeth am gyngor eleni, 
ar dros 495,000 o faterion, a bod llawer mwy wedi defnyddio ein gwasanaethau ar- 
lein. Mae ein sesiynau addysg ariannol wedi grymuso pobl i gymryd rheolaeth dros eu 
materion ariannol ac rydym wedi parhau i ymgyrchu am newidiadau o ran polisi i atal 
problemau rhag codi yn y lle cyntaf. 


Mae'r lefel hon o gymorth yn gofyn am ymrwymiad rhyfeddol gan dros 600 o 
wirfoddolwyr ymroddgar, a'r staff sy'n gweithio ochr yn ochr â nhw, i helpu i newid 
bywydau pobl ar draws y wlad i gyd. Allwn ni ddim diolch digon iddynt. 


Mae angen gwasanaeth Cyngor ar Bopeth yn awr yn fwy nag erioed. Y llynedd, cafodd 
economi sy'n gwegian, toriadau mewn gwariant cyhoeddus a chyfres o ddiwygiadau 

yr effaith fwyaf ar rai yn ennill cyflog isel, teuluoedd a'r bobl dlotaf yn ein cymunedau. 
Ymddengys y dyfodol yn heriol i lawer mwy o bobl, ac mae hyn yn golygu fod ein 
cyngor a'n gwaith dylanwadu'n bwysicach nag erioed. 


Mae arian yn brin, y galw'n uchel ac yn codi, a rhaid i ni ganolbwyntio'n fwy manwl 
nag erioed ar yr hyn sy'n bwysig i'n cleientiaid. 


Rhaid i ni barhau i wella'r hyn a wnawn, hyd yn oed pan fo'r esgid yn gwasgu. Eleni, 
felly, rydym wedi parhau i symud ymlaen drwy wneud y canlynol: 


e ymateb i Adolygiad Llywodraeth Cymru œ cynllunio ein blaenoriaethau polisi ac 
o Wasanaethau Cynghori ar effaith ymgyrchu mor gadarn ag erioed ar 
diwygiadau i gymorth cyfreithiol a lles faterion allweddol megis diwygio lles 
i'r dyfodol i sicrhau bod anghenion ein 


° | i fnydd 
cleientiaid yn cael eu deall SR a e e 


sydd fwyaf pwysig i'n cleientiaid 


darparu cyngor y sicrhawyd ei ansawdd 
ar gyfer y problemau y mae pobl yn eu 
hwynebu 


e darparu cyngor ar hawlio budd-daliadau 
lles ledled Cymru 


e gwella mynediad dros y ffôn at ein 
gwasanaethau drwy Linell Gyngor 
Cymru. 


parhau i sefyll yn gadarn dros 
gydraddoldeb drwy ein darpariaeth 
cyngor ar wahaniaethu 


Gyda'n gilydd byddwn yn galluogi cadw rhwydwaith cryf a chynaliadwy o ganolfannau 
cynghori, yn parhau i gael ein gwerthfawrogi am wasanaethau cynghori rhagorol a 
hygyrch, yn cael ein parchu a'n gwerthfawrogi gan wneuthurwyr polisïau ac yn cael ein 
ceisio gan gyllidwyr. Yn bwysicaf oll, byddwn yn ymdrechu i gael ein gwerthfawrogi 
gan gleientiaid a chymunedau. 


Mae Cyngor ar Bopeth Cymru yn edrych ymlaen i'r dyfodol. Rydym yn gryf ac yn 
benderfynol, a byddwn yn gwneud popeth a allwn i sicrhau bod cymdeithas yn decach. 


ene lat 


Fran Targett 
Cyfarwyddwr - Cyngor ar Bopeth Cymru 


Pwy ydym ni a beth 
rydym ni'n ei wneud 


Ni yw elusen gynghori fwyaf y DU 


Yn 2012/13 yng Nghymru, cynorthwyodd Cyngor ar Bopeth 
Cymru dros 153,000 o bobl gyda 495,000 o broblemau. 


Sefydlwyd gwasanaeth Cyngor ar Bopeth yn 1939 ac mae'n 
parhau yn ddarparwr cyngor trydydd sector integredig mwyaf y 
DU. Rydym yn cynorthwyo pobl ledled Cymru a Lloegr i ddatrys 
eu problemau. Rydym yn gallu delio ag unrhyw fater gan 
unrhyw un, o ddyledion a chyflogaeth i ddefnyddwyr a thai, 

a phopeth yn y canol. Mae ein cyngor yn dal yn rhad ac am 
ddim, yn annibynnol, yn gyfrinachol, yn ddiduedd, a'i ansawdd 
wedi'i sicrhau. 


Ond rydym ni yma ar gyfer mwy nag argyfyngau yn unig — 
rydym ni hefyd yn defnyddio straeon cleientiaid yn ddienw i 
ymgyrchu dros newid polisi a fydd o fudd i'r boblogaeth gyfan. 


Rydym yn lleol ac yn genedlaethol 


Mae gan Cyngor ar Bopeth Cymru rwydwaith o 23 o 
ganolfannau yng Nghymru — y cyfan yn elusennau unigol — 
yn darparu cyngor o 259 o leoliadau cymunedol. Mae hyn 
yn golygu ein bod yn cael ein rhedeg gan gymunedau lleol i 
gwrdd ag anghenion lleol. 


Mae pob canolfan yn perthyn i'r gymdeithas o aelodau, Cyngor 
ar Bopeth, sy'n darparu TG, hyfforddiant a chefnogaeth 
weithredol ac yn cydlynu gweithredu'n genedlaethol i fynd i'r 
afael â'r problemau eang a welwn. 


Drwy'r gefnogaeth mae'n ei darparu, mae Cyngor ar Bopeth 
yn galluogi'r canolfannau i gynnig y cyngor o'r safon uchaf 
i'w trigolion lleol. Yn ei thro, mae tystiolaeth y cleientiaid a 
gyflwynir gan y canolfannau'n tynnu sylw Cyngor ar Bopeth at 
y problemau eang sydd angen sylw ar lefel genedlaethol. 


Llywodraethir Cyngor ar Bopeth Cymru gan Bwyllgor Cyngor ar 
Bopeth Cymru, is-bwyllgor o Fwrdd Ymddiriedolwyr Cyngor ar 
Bopeth, gyda phwerau a ddirprwywyd i bennu polisïau penodol 
ar gyfer y gwasanaeth yng Nghymru. 


I gael gwybod mwy am ein gwasanaethau 
ffôn gan gynnwys costau galwadau ewch i 
www.citizensadvice.org.uk/getadvice 

neu cysylltwch â'ch canolfan CAB leol. 


Rydym yn ei 
gwneud yn haws 
cael gafael ar ein 
gwasanaethau 


CEE GCE Re EGE ELEG 
ar wybodaeth a chyngor 
drwy wasanaethau wyneb- 


yn-wyneb, dros y ffôn 
a'r e-bost ac ar-lein drwy 
adviceguide.org.uk 


KT VAE EE GET ETT 
ar y stryd fawr, fe welwch 
ein bod yn darparu cyngor o 
leoliadau megis canolfannau 
cymunedol, meddygfeydd, 
llysoedd a charchardai. 


Llinell Gyngor 
Cymru 
08444 77 20 20 


Llinell Gyngor Cymru yw 
gwasanaeth ffôn Cyngor ar 
Bopeth i Gymru, sy'n cynnig 
gwybodaeth a chyngor dwyieithog 
yn ogystal â chyfeiriadau at ein 
partneriaid rhwydwaith ar lefel 
leol a chenedlaethol. 


Gwasanaeth 
defnyddwyr 
Cyngor ar Bopeth 


Mae gwasanaeth defnyddwyr 
Cyngor ar Bopeth yn darparu 
cyngor rhad ac am ddim, 
cyfrinachol a diduedd am faterion 
defnyddwyr. 


Gall cleientiaid gysylltu â'r 
gwasanaeth defnyddwyr yn ystod yr 
wythnos o 9am i 5pm drwy ffonio: 


08454 04 05 05 
i gael y llinell yn yr iaith Gymraeg. 


08454 04 05 06 
i gael y llinell yn yr iaith Saesneg. 


Polisi 


Nid dim ond er mwyn cynnig cyngor mewn cyfnod o argyfwng mae 
gwasanaeth Cyngor ar Bopeth yn bodoli — rydym ni yn defnyddio tystiolaeth 
leol i ymgyrchu dros newidiadau mewn polisïau a gwasanaethau sydd o fudd 
i filiynau o bobl bob blwyddyn, drwy atal problemau rhag codi yn y lle cyntaf. 


Estyn allan at y rhai mwyaf agored i niwed: dull o 
ddylanwadu ar bolisi ac ymarfer, yn seiliedig ar dystiolaeth 


Mae pob cleient sy'n dod i mewn i ganolfan gyda 
phroblem yn enghraifft uniongyrchol o bolisïau ac 
arferion sydd wedi mynd o chwith. Mae Cyngor 
ar Bopeth yn defnyddio tystiolaeth ddienw gan 
gleientiaid i ffurfio sail i'n gwaith polisi. 


Defnyddiwn y dystiolaeth fanwl hon i ddangos i 
wneuthurwyr polisïau a darparwyr gwasanaethau 
effaith eu polisïau, ac i lobïo dros welliannau. 


Ymgyrchoedd a 
ee WAA IET FETH 
ledled Cymru 


Bydd canolfannau ledled 
Cymru yn cymryd rhan 

yn ein hymgyrchoedd 
cenedlaethol yn ogystal ag 
ymgyrchu ar faterion lleol. 
Mae'r gwasanaeth Cyngor 
ar Bopeth yng Nghymru yn 
hyrwyddo'r gwaith a wneir 
gan y sefydliad ar lefel 
genedlaethol a lleol. 


Yn ogystal â chefnogi 
ymgyrchoedd cenedlaethol 

a mynychu digwyddiadau 
allanol megis Eisteddfod 
Genedlaethol Cymru, mae 
Cyngor ar Bopeth Cymru 

a chanolfannau lleol yng 
Nghymru yn gweithio'n galed 
i hyrwyddo'r gwasanaeth 
drwy gynnal eu digwyddiadau 
a'u hymgyrchoedd eu hunain. 


Mae'r dadansoddiad unigryw a phwysig 
hwn yn ein galluogi ni i gyflawni'r canlynol: 


e tynnu sylw at ddeddfau, polisïau ac arferion 
annigonol neu annheg 


* ymateb gydag awdurdod i ymgynghoriadau'r 
llywodraeth 


e argymell sut i dargedu adnoddau yn y dull 
mwyaf effeithiol. 


Eisteddfod Genedlaethol 2012 


Bob blwyddyn, mae'r Eisteddfod yn rhoi llwyfan ardderchog i ni sôn 
wrth gyllidwyr, partneriaid, Aelodau Seneddol ac Aelodau'r Cynulliad 
am wasanaeth Cyngor ar Bopeth yng Nghymru. Rydym yn ymdrin ag 
ystod eang o bynciau yn cynnwys canlyniadau ar gyfer ein cleientiaid, 
gwelliannau yr ydym yn eu gwneud o ran darparu gwasanaeth, 
gweithio mewn partneriaeth a'r llu o gyfleoedd a gynigiwn i 
wirfoddoli. 


Yn ogystal â gwaith gyda'r 
cyhoedd, eleni buom yn cynna 
digwyddiad gyda'r Comisiwn 
Cydraddoldeb a Hawliau 
Dynol i hyrwyddo'u pecyn 
DVD 'Eich busnes chi yw cam- 
drin ddomestig', gyda thîm 
Cyflogaeth a Chydraddoldeb 
CAB Casnewydd hefyd yn 
hyrwyddo'u gwasanaethau. 


Bu i ni hefyd groesawu 
Carwyn Jones, AC, Prif 
Weinidog Cymru, a roddodd 
anerchiad am y modd y mae'r 
gwasanaeth Cyngor ar Bopeth 
yn cyfrannu at wella bywydau 
pobl yng Nghymru. 


Ymgyrchoedd a digwyddiadau 
ledled Cymru 


Rhoi beilïaid yn eu lle— 
CAB Ynys Môn 


Mae Cyngor ar Bopeth Cymru 

a Chymdeithas Llywodraeth Leol 
Cymru wedi cytuno ar gyfres o 
ganllawiau arfer gorau ar gyfer 
casglu ôl-ddyledion treth gyngor a 
gyhoeddwyd yn y Protocol arfer da 
i helpu awdurdodau lleol. Bu hwn 
yn gyfle da iawn i ganolfannau 
weithio'n agosach gyda'u 
hawdurdod lleol i helpu cleientiaid 
sy'n cael anawsterau gyda dyledion. 


Yndi nydd mewnyniholadan Diwygiadau budd-dal tai yng Nghymru 


yn CAB Ynys Môn roedd y ganolfan Ym mis Chwefror 2013, cyfrannodd Cyngor ar Bopeth Cymru 
yn poeni nad oedd y protocol arfer at y trafodaethau ynghylch effaith newidiadau i fudd-dal tai yng 
da yn cael ei ddilyn. Wedi cwrdd Nghymru. 

â'r Cyngor Sir a'r cwmni beilïaid 

llwyddodd y ganolfan i gael y cyngor Yn ogystal â chyflwyno tystiolaeth ysgrifenedig i'r Pwyllgor 

i gytuno i adolygu eu polisi casglu Dethol ar Faterion Cymreig, gwahoddwyd Cyngor ar Bopeth 
dyledion ac i wneud y canlynol: Cymru hefyd i roi tystiolaeth lafar i'r pwyllgor fel rhan o banel o 


elusennau i drafod budd-dal tai. 
* adolygu ei bolisi ar bobl agored i l l l 
niwed Yn y 12 mis hyd at fis Medi 2012, ymatebodd Canolfannau 


—— l Cyngor ar Bopeth yng Nghymru i dros 14,500 o ymholiadau 
e defnyddio didyniadau uniongyrchol ynghylch budd-dal tai, sef cynnydd o 33 y cant o'i gymharu 
a gorchmynion atafaelu enillion lle â'r un cyfnod y llynedd. Gwelwyd cynnydd o 16 y cant mewn 


bo'n bosibl ymholiadau ynghylch tai yn ystod yr un cyfnod. 
e rhoi mwy o ystyriaeth i'r dyledion a__ Gan ddefnyddio tystiolaeth o ganolfannau lleol, bu modd i 
anfonir i'r beiliaid Cyngor ar Bopeth Cymru ddarparu argymhellion a sylwadau 


ar y cynigion, gan dynnu sylw at ofynion clir ar gyfer unrhyw 
drefniadau i'r dyfodol. 


galw'n ôl orchmynion pan fo'r 
dyledwr ar lwfans byw i'r anabl, 
lwfans cyflogaeth a chymorth neu Roedd rhan o'r dystiolaeth hon yn cynnwys gwybodaeth a 
gyffelyb gyflwynwyd gan Ganolfan Cyngor ar Bopeth Rhondda 
Taf. Bu'r gwirfoddolwr polisi cymdeithasol yn y ganolfan yn 
cynnal arolwg o eiddo rhentu preifat yn yr ardal leol i sefydlu 

. faint fyddai'n fforddiadwy i denantiaid a oedd yn ddibynnol 
a CHIC Mie ar fudd-daliadau. Dangosodd yr adroddiad y stoc gyfyngedig 

iawn a oedd ar gael hyd yn oed cyn effaith diwygio lles a'r rheol 

Mae'r ganolfan yn parhau i weithio tanfeddiannu. Cafodd y dystiolaeth leol hon ei chylchredeg i 


gweithio gyda beilïaid a 
chanolfannau i ddatblygu model 


gyda'r cyngor ar yr arferion a'r Aelodau'r Cynulliad ac Aelodau Seneddol, gan helpu'r ganolfan 
polisïau diwygiedig ac yn monitro'r i wneud achos busnes i bwyllgor craffu'r awdurdod lleol a'r 
defnydd o feilïaid i gasglu ôl- cabinet. Bu'r ganolfan yn llwyddiannus a derbyniodd £193,000 


ddyledion treth gyngor. yn ychwanegol ar gyfer gwasanaethau cynghori. 


Banc Bwyd Dinbych 


Drwy ei gwaith polisi cymdeithasol, 
canfu Canolfan Cyngor ar Bopeth 
Sir Ddinbych fod angen cymorth 
bwyd mewn argyfwng yn yr ardal. 
Dangosodd canfyddiadau dechreuol 
ymchwil Cyngor ar Bopeth o dros 
50 o ganolfannau fod dau brif 
reswm pam fod cleientiaid angen 
bwyd mwn argyfwng, sef oherwydd 
oedi o ran derbyn budd-daliadau a 
sancsiynau ar fudd-daliadau. 


Sefydlwyd Banc Bwyd Dinbych gyda 
chymorth rheolwyr, staff cyflogedig 
a gwirfoddolwyr Canolfan Cyngor 
ar Bopeth Sir Ddinbych mewn 
partneriaeth ag Ymddiriedolaeth 
Trussell a chyda rhoddion ariannol 
gan grwpiau lleol. 


Bwriad y banc bwyd yw helpu 
unigolion a theuluoedd mewn 
argyfwng, drwy ddarparu 
cyflenwadau bwyd brys (cesglir 

y bwyd o archfarchnadoedd, 
eglwysi a grwpiau lleol eraill). 
Caiff cleientiaid eu cyfeirio gan 
wasanaethau rheng flaen a rhoddir 
taleb bwyd iddynt sy'n eu galluogi 
i dderbyn eu parsel bwyd. Mae'r 
ganolfan yn asesu addasrwydd 
cleientiaid yn erbyn meini prawf 

a osodwyd gan Ymddiriedolaeth 
Trussell. 


Dywedodd Lowri Smith, Cydlynydd 
Polisi Cymdeithasol yn CAB Dinbych 
ac Ymddiriedolwr ac Ysgrifennydd 
Banc Bwyd Dinbych “Ers iddo agor 
ym mis Hydref 2013, mae Banc 
Bwyd Dinbych wedi bwydo dros 
1,200 o bobl ac mae ail fanc bwyd 
bellach wedi ei agor yn Rhuthun 

i helpu gyda'r galw cynyddol. Yn 
ddiweddar, mae'r nifer o bobl sy'n 
ymweld â Banc Bwyd Dinbych i 
ofyn am fwyd bob wythnos wedi 
cynyddu i oddeutu 80 o bobl — 
bedair gwaith yn fwy nag a oedd 
yn defnyddio'r gwasanaeth cyn y 
Nadolig.” 


=  www.bigenergysavingweek.org.uk 


Wythnos Fawr Arbed Ynni 


Yn y 12 mis hyd at fis Hydref 2012 rhoddodd Canolfannau 
Cyngor ar Bopeth yng Nghymru gymorth i gleientiaid gyda dros 
5,000 o broblemau tlodi tanwydd. Fodd bynnag, canfuwyd 
gennym mai dim ond 30 y cant a oedd wedi holi eu cyflenwr i 
weld a oeddynt yn cael y fargen orau — ac roedd llai na 1 o bob 
10 wedi newid i gwmni tanwydd arall. 


I helpu pobl i arbed arian ar eu biliau ynni, cymerodd Cyngor 

ar Bopeth Cymru a chanolfannau lleol ran yn nigwyddiadau 
Wythnos fawr Arbed Ynni ledled Cymru. Roedd hyn yn cynnwys 
digwyddiad tri diwrnod ym Mhen-y-bont ar Ogwr, lle derbyniodd 
dros 600 o bobl wybodaeth a chyngor, yn ogystal â digwyddiadau 
lleol yng Nghaergybi, Y Fenni, Llangefni ac Amlwch. Yr oedd 

yr wythnos (a gefnogwyd gan fudiadau amrywiol yn cynnwys 
Llais Defnyddwyr, Energy UK, Age UK, National Energy Action 

ac Ofgem ac a ariannwyd gan y chwe chyflenwr ynni mwyaf) 

yn anelu at godi ymwybyddiaeth pobl sy'n cael trafferth gyda'u 
biliau ynni ynghylch sut i gael gafael ar y cymorth sydd ar gael gan 
asiantaethau cynghori, elusennau, cyflenwyr ynni a'r Llywodraeth. 


Sioeau teithiol 'Mae budd-daliadau yn newid' 


Bu Cyngor ar Bopeth Cymru yn gweithio mewn partneriaeth 
â Shelter Cymru a sefydliadau eraill i gynnal 10 sioe deithiol 
ledled Cymru ym misoedd Chwefror a Mawrth gyda'r 

nod o ddarparu gwybodaeth a chyngor ar newidiadau i 
fudd-daliadau lles, gan egluro'r effaith y gallent eu cael ar 
deuluoedd ac unigolion a chyfeirio pobl ymlaen i gael cyngor 
mwy arbenigol. Roedd y lleoliadau'n amrywio o farchnad 
Caergybi i Tesco yn Llandrindod. Cyrhaeddodd y digwyddiadau 
llwyddiannus hyn bron i 800 aelod o'r cyhoedd a chasglwyd 
tystiolaeth hefyd ar ganlyniadau'r diwygiadau ledled Cymru. 


Gwasanaethau cynghori 


Ledled Cymru, mae gwasanaeth Cyngor ar Bopeth yn chwarae rhan ganolog 
mewn mynd i'r afael ag anghyfiawnder, lleihau tlodi ac allgau cymdeithasol, 


a galluogi pobl i wireddu eu llawn botensial. 
Cyflwyno cyngor 


Mae'r cynghorwyr yn cydnabod bod un broblem, yn aml iawn, yn 
gallu achosi problem arall, neu'n bodoli oherwydd problem arall, 
ac yn hytrach na rhoi sylw i un mater ar y tro, maent yn edrych 

ar sefyllfa'r cleient yn ei chyfanrwydd. Drwy hyn, gellir dod o hyd 
i broblemau posibl eraill yn fuan, neu eu rhagweld, sy'n eu hatal 
rhag datblygu i fod yn faterion mwy difrifol. 


Mae'r canolfannau wrth galon eu cymunedau ac mae'r 
gwasanaethau o ansawdd y maent yn eu cynnig yn adlewyrchu 
proffil y trigolion. Gall hyn olygu defnydd o wasanaethau 
cynghorwyr amlieithog, neu wybodaeth am faterion lleol penodol. 


Mae 2012/13 wedi gweld cynnydd dramatig o 30 y cant 
mewn ymholiadau ynghylch budd-daliadau a chredydau 
treth yng Nghymru. Mae hyn yn adlewyrchu'n uniongyrchol 
bryderon cleientiaid o ran effeithiau cyfun diwygio lles a hinsawdd 
economaidd eithriadol o anodd. Ar lefel leol, mae canolfannau 
wedi gorfod cynyddu eu darpariaeth o wasanaethau cynghori yn y 
maes hwn i gwrdd â'r galw er gwaethaf toriadau mewn cyllid. 


Darparu gwasanaeth cynghori i 
gymunedau: gwasanaethau ar 
draws Cymru 


Llinell Gyngor Cymru — 08444 77 20 20 


Llinell Gyngor Cymru yw gwasanaeth ffôn Cyngor ar Bopeth 

yng Nghymru, a lansiwyd yn ffurfiol fel gwasanaeth dwyieithog 

ar draws Cymru yng Ngorffennaf 2010. Ers hynny, mae'r Llinell 
Gyngor wedi mynd o nerth i nerth, gan ddarparu mynediad cyflym 
a chyfleus at wasanaethau Cyngor ar Bopeth ledled Cymru. 


Yn 2012/13, derbyniodd Llinell Gyngor Cymru dros 127,700 o 
alwadau gyda 14,000 o alwadau ychwanegol wedi'u trosglwyddo 
i'n sefydliadau partner. 


Bu cyllid a dderbyniwyd gan Lywodraeth Cymru o fudd mawr a 
galluogwyd penodi pump o aseswyr cyflogedig ar draws safleoedd 
ym Mhen-y-bont ar Ogwr, Ynys Môn a Gwynedd. Mae hyn yn 
cynyddu gallu'r gwasanaeth yn fawr i ateb y galw o ran galwadau 
gan gleientiaid. Roedd y cyllid hefyd yn golygu y gellid penodi 

tri hyfforddwr o ansawdd, gan roi cymorth hynod werthfawr i 
ganolfannau yng Nghymru drwy werthuso galwadau a hyrwyddo 
gwelliant parhaus drwy eu cefnogaeth frwd. 


Fel mae'r ystadegau'n 
dangos, mae'r Llinell 
Gymorth wedi gweithio'n 
dda i ni yma yng 
Ngwynedd. Ar gyfer y 
gwirfoddolwyr hynny nad 
ydynt eisiau rhoi cyngor 
llawn wyneb-yn-wyneb, 
mae'r Llinell Gymorth 

yn galluogi aseswyr 

i wneud cyfraniad 
gwerthfawr a gwerth 
chweil i CAB a darparu 
gwasanaeth rhagorol 

i aelodau'r cyhoedd. 
Yma yng Ngwynedd 
mae gennym bobl o 
wahanol oedrannau, 
sgiliau a gwybodaeth yn 
cydweithio ac yn cefnogi 
ei gilydd. 


George Williams 
Rheolwr Darparu 
Gwasanaeth yn CAB 


Gwynedd a De Ynys Môn 


Rwy'n meddwl eich bod 
yn gwneud gwaith gwych 
ac rydych chi wedi fy 
nghynorthwyo gyda phob 
dim. 


Adborth gan gleient 


Gwasanaeth defnyddwyr 
Cyngor ar Bopeth 


O fis Ebrill 2012, daeth Cyngor 
ar Bopeth a Chyngor ar Bopeth 
yr Alban yn gyfrifol am ddarparu 
cyngor a gwybodaeth i bobl 
ledled Prydain Fawr ynghylch eu 
hawliau defnyddwyr dros y ffôn 
ac ar-lein. 


Mae'r gwasanaeth defnyddwyr 
yn ehangu ein cynnig i gleientiaid 
yn awr, mewn hinsawdd anodd 
pryd y mae angen cyngor i 
ddefnyddwyr yn fwy nag erioed. 
Gyda chyflogau wedi'u rhewi, 
costau'n cynyddu a lefelau uchel 
o ddyled bersonol, mae llawer 

o ddefnyddwyr yn cael trafferth 
cael dau ben llinyn ynghyd. 


Yn y flwyddyn gyntaf, ledled 
Cymru, ymdriniodd y gwasanaeth 
defnyddwyr â dros 46,000 o 
achosion. Y tri phrif fater a 
godwyd oedd: 


e ceir ail-law a brynwyd gan 
ddelwyr annibynnol 


* gwasanaethu ceir gan 
fodurdai annibynnol 


e ffonau symudol (cytundebau 
gwasanaeth). 


Mae pawb yn ddefnyddiwr, 
dyna pam fod y gwasanaeth 

yn un mor bwysig. O ffonau i 
wresogi cartrefi, mae materion 
defnyddwyr yn hanfodol i fywyd 
bob dydd. 


li 


Y Gwasanaeth Cynghori Ariannol 


Mae Cyngor ar Bopeth Cymru yn dal y prif gontract ar gyfer 

darparu sesiynau Cyngor Ariannol wyneb-yn-wyneb ar draws 
Cymru. Yn ystod 2012/13, cyflwynodd y gwasanaeth bron i 

5,800 o sesiynau (sef 110 y cant o darged y prosiect) o 425 
lleoliad cymunedol ledled Cymru. 


Mae cyngor ariannol yn helpu pobl i wneud penderfyniadau 
ariannol ac yn cynnwys pynciau megis: 


creu cyllideb ar gyfer e deall trethi a budd-daliadau 

gwariant wythnosol neu lles 

fisol e egluro jargon — esbonio'r 
e cynilo a benthyca, yswirio iaith dechnegol a 

a diogelu cleientiaid a'u ddefnyddir yn y diwydiant 

teuluoedd gwasanaethau ariannol. 
e cynllunio ar gyfer ymddeol 
Ni fydd y gwasanaeth yn ceisio gwerthu (NN 
dim byd ac nid yw'n darparu cyngor wedi'i 

ce Gwasanaeth 

reoleiddio nac yn argymell cynnyrch neu Cynghori Ariannol 
wasanaethau penodol. 
I drefnu apwyntiad yng Nghymru ffoniwch M N 
0300 330 05 20 neu anfonwch e-bost at the Money 
moneyadviser@citizensadvice.org.uk Advice Service 


Gwnaeth y gwasanaeth [Cynghori Ariannol] argraff 
fawr arnaf ynghyd â'r wybodaeth ar y wefan - 

fe af adref ac edrych yn iawn ar y wybodaeth 
ynghylch morgeisi fel y gallaf deimlo'n hyderus 
pan af at fenthyciwr morgais i drefnu morgais. 


Adborth gan gleient 

Gwasanaethau cynghori lleol 


Yn ogystal â chyflwyno'r gwasanaethau 
llwyddiannus ledled Cymru, mae canolfannau 
lleol yn gweithio'n galed yn eu cymunedau i 
sicrhau, beth bynnag fo'r sefyllfa, fod modd 
iddynt addasu i gwrdd ag anghenion eu hardal 
leol wrth iddynt newid er mwyn canfod yr 
atebion gorau ar gyfer eu cleientiaid. 


Cyflogaeth a chydraddoldeb yn CAB Casnewydd 


Bu i'r tîm Cyflogaeth a Chydraddoldeb yn CAB Casnewydd 
gynrychioli eu cleient Amy Latham (a welir ar y chwith yn y llun 
gyda Sian Clarke, Arweinydd Tîm Cyflogaeth a Chydraddoldeb 
yn CAB Casnewydd) yn ei hawliad am aflonyddu rhywiol yn 
erbyn ei chyflogwr mewn tribiwnlys cyflogaeth. 


Roedd Amy wedi cwyno i'r cwmni drwy'r sianelau cywir ond 
ddim ond yn rhannol y cadarnhawyd ei chŵyn, gyda'r awgrym 
mai dim ond 'tynnu coes' ydoedd, ac ni chymerwyd unrhyw 
gamau yn fewnol. 


Cychwynnodd y tîm yn CAB Casnewydd hawliad i'r tribiwnlys 
cyflogaeth gan gefnogi Amy gydol y broses, ei chynrychioli yn 
yr adolygiad cyn-gwrandawiad ac yn y gwrandawiad terfynol 
deuddydd o hyd. 


Bu Amy'n llwyddiannus a barnodd y tribiwnlys cyflogaeth yn 
unfrydol yr aflonyddwyd arni'n rhywiol ar lafar ac yn gorfforol. 
Dyfarnwyd iawndal o £4,000 iddi am niwed i deimladau. 


Doedden ni ddim yn 
gwybod beth i'w wneud. 


Roedd eich CAB o gymorth 
mawr, diolch o galon i chi. 


Adborth gan gleient 


Darparu cyngor CAB yng 
Nghaerdydd 


Yn dilyn cau CAB Caerdydd ym 
mis Hydref 2011, daeth pedair 
canolfan gyfagos ynghyd i 
ddarparu gwasanaethau cyngor 
yng Nghaerdydd. Arweiniodd CAB 
Bro Morgannwg y consortiwm 

(y rhoddwyd yr enw gweithredol 
'4 CAB Caerdydd’ arno) ynghyd 

â chanolfannau Caerffili, 
Casnewydd a Rhondda Taf. 


Er gwaethaf y ffaith iddynt 
ddechrau heb adeilad nac unrhyw 
staff a gwirfoddolwyr, bu modd 
iddynt sefydlu'r gwasanaeth 

ffôn o fewn pythefnos ac roedd 
gwasanaeth cynghori wyneb- 
yn-wyneb ar gael o fewn pedair 
wythnos. 


Yn ystod y flwyddyn ariannol 
ddiwethaf, mae 4 CAB Caerdydd 
wedi llwyddo i gynyddu'r cyllid ac 
atgyfnerthu'r gwasanaeth. Maent 
wedi cyflwyno cyngor mewn 

12 o leoliadau yng Nghaerdydd 
ac wedi gweithio'n agos gyda 
Chyngor Caerdydd i gyflwyno 
gwasanaethau integredig yn eu 
Canolfannau Dinasyddion. Yn 
ystod 2012/13 cynorthwyodd 

y gwasanaeth dros 7,000 o 
gleientiaid gyda dros 8,000 o 
wahanol ymholiadau gan ymdrin â 
dros 30,000 o wahanol faterion. 


Effaith y cyngor 


Gwell Cyngor, Gwell Bywydau: 2012-2015 


Yn 2012 cymeradwyodd Llywodraeth Cymru becyn ariannu 
£2.2 miliwn ar gyfer Cyngor ar Bopeth Cymru fel rhan o'i 
Rhaglen Lywodraethu. Mae'r cyllid, sy'n parhau hyd at 

fis Mawrth 2015, yn dangos ymrwymiad y Llywodraeth i 
gefnogi darparwyr cyngor y trydydd sector i leihau tlodi drwy 
gynorthwyo'r bobl fwyaf agored i niwed mewn cymdeithas. 


Mae'r prosiect, a elwir yn Gwell Cyngor, Gwell Bywydau, yn 
ceisio darparu o leiaf £8 miliwn y flwyddyn o fudd-daliadau lles 
ychwanegol i gleientiaid, gan gynnwys £1.5 miliwn ar gyfer 
budd-daliadau anabledd plant a £2.2 miliwn ychwanegol o ran 
manteisio ar fudd-dal treth gyngor a thai. Dengys y rhaglen 

sut y gall mynediad at wasanaethau cynghori helpu i wella 
bywydau pobl mewn ardaloedd difreintiedig y mae eu hiechyd 
yn debygol o gael ei effeithio gan dlodi. 


Mae'r cyllid hefyd yn cefnogi gwasanaeth ffôn dwyieithog 
Cyngor ar Bopeth, Llinell Gyngor Cymru, gan alluogi sicrwydd 
ansawdd, hyfforddiant a chefnogaeth unffurf i sicrhau 
cysondeb drwy'r holl wasanaeth. 


Mae gwasanaethau fel hyn yn arbed amser ac arian i'r 
gymdeithas ac i wasanaethau cyhoeddus mewn sawl ffordd, er 
enghraifft drwy atal digartrefedd, osgoi gweithredu cyfreithiol 
a helpu pobl i lenwi ffurflenni swyddogol. Yn aml iawn, mae'r 
cleientiaid yn dweud bod eu hiechyd wedi gwella a bod 
ganddynt fwy o hyder wedi cael cyngor, ac mae'r ddwy elfen 
yma'n lleihau'r galw am wasanaethau iechyd ac yn cyfrannu at 
gymunedau hapusach, mwy integredig. 


Er bod gan bob elfen o raglen Gwell Cyngor, Gwell Bywydau 
ei ffocws penodol ei hun, bydd cynghorwyr yn cyfeirio at ein 
gwasanaeth cynghori cyfannol lle bynnag y bo angen, gan 
alluogi cleientiaid i gael mynediad at ganolfannau eraill a 
gwasanaethau partneriaid. 


Yn ystod 2012/13, mae'r gwasanaeth Gwell Cyngor, Gwell 
Bywydau wedi gweld dros 17,000 o gleientiaid newydd, gyda 
chyfanswm nifer y cleientiaid yn codi i 21,000 bron, a nifer y 
materion newydd yn cynyddu i dros 55,000. 


Mae'r enillion cyfun a gadarnhawyd am eleni ar gyfer yr 
ymgyrch yn ei chyfanrwydd dros £16 miliwn, dros ddwywaith y 
ffigur targed o £8 miliwn. 


NEELA O RET 
ar unrhyw ran o'r 
gwasanaeth, gwnaeth 


pawb ei orau i roi cyngor 
a chymerodd pawb 
amser i wrando. 


Adborth gan gleient 


Problemau ariannol 
yn achosi cur pen i chi? 
Mynnwch gyngor i'w 
datrys aci wella eich 
iechyd a'ch lles. 


Cyngor Da, lechyd Da 
Gwasanaethau Cyngor ar Bopeth ar gael 

ym meddygfa eich Meddyg Teulu a lleoliadau 
gofal iechyd eraill yng Nghymru. 
YLlinellGyngor: 08444 77 20 20 
www.adviceguide.org.uk 


Dadansoddiad o broblemau cleientiaid 
yng Nghymru 2012/13 Newid o 


2011/12 
Budd-daliadau a chredydau treth 45.290 3090 
Nwyddau a gwasanaethau 1.690 15% 
defnyddwyr 
Dyledion 27.4% -5% 
Addysg 0.3% 3% 
~N Cyflogaeth 6.6% 15% 
E Cynnyrch a gwasanaethau ariannol 1.5% -2% 
lechyd a gofal cymunedol 0.7% 9% 
Tai 4.8% 10% 
Mewnfudo, 0.5% 9% 
lloches a chenedligrwydd 
Cyfreithiol 3.3% 090 
Arall 1.190 3590 
Perthnasoedd a theulu 4.190 1290 
Cyfeirio ac atgyfeirio 190 -21% 
Treth 0.7% 2% 
Teithio, trafnidiaeth a gwyliau 0.4% 0% 
Cyfleustodau a chyfathrebu 0.7% 2% 


Newidiadau allweddol 


Budd-daliadau a chredydau treth Dyledion 


e Cynnydd o 30 y cant mewn ymholiadau e Mae'r ymholiadau wedi aros yn gyson ar 
am fudd-daliadau a chredydau treth. y cyfan. 


e Y cynnydd mwyaf o un flwyddyn i'r e Y cynnydd mwyaf o un flwyddyn i'r 
llall - lwfans cyflogaeth a chymorth, llall - ôl-ddyledion rhent a gorchmynion 
budd-dal y dreth gyngor a budd-dal tai. rhyddhad dyledion, dyledion yn 

ymwneud â budd-daliadau lles ac 

ymholiadau am feilïaid. 


Cyflogaeth Tai 

e Mae'r ymholiadau wedi cynyddu 15 y Mae'r ymholiadau'n dangos cynnydd o 
cant yn gyffredinol. 10 y cant. 

e Y cynnydd mwyaf o un flwyddyn i'r Y cynnydd mwyaf o un flwyddyn i'r 


llall - ymholiadau am gynlluniau (gan llall - mynediad at dai a digartrefedd. 
gynnwys hyfforddiant) ar gyfer pobl 
ddi-waith a datrys anghydfodau. 


Partneriaethau 


Gan ein bod yn gweithio ar y cyd ag amrywiaeth o wahanol 
bartneriaid, rydym yn gallu cyrraedd ystod ehangach o grwpiau 
cleientiaid na phetaem yn gweithio ar ein pennau ein hunain. 


Yng Nghymru, rydym yn gweithio gyda phob math o gyrff yn y sector cyhoeddus ac yn y trydydd 
sector, partneriaid corfforaethol, llywodraeth leol a chenedlaethol, ac ymddiriedolaethau a sefydliadau. 


Diolch i gymorth y partneriaid niferus sydd gennym, rydym wedi gallu cyrraedd y cannoedd o filoedd 
o bobl a chymunedau sydd ein hangen fwyaf, a gwneud gwahaniaeth cadarnhaol i lawer iawn o 
fywydau, gan fynd i'r afael â'u problemau a'u helpu i wneud dewisiadau doeth. 


Mae gweithio mewn partneriaeth yn cynnig manteision amlwg 

i bawb sy'n gysylltiedig oherwydd bod modd i ni fanteisio ar 
arbenigedd, enw da a chyrhaeddiad ein gilydd. Yn bwysicach na 
dim, drwy gydweithio, gallwn sicrhau canlyniadau cadarnhaol 
ychwanegol i ragor o bobl. 


Partneriaethau a phrosiectau'r 
canolfannau 


Prosiect Working Links 


Mae Cylch Conwy District CAB wedi bod yn cynnig 
gwasanaethau cynghori i gleientiaid Working Links ers diwedd 
2011. Working Links yw'r prif gontractwr ar gyfer y Rhaglen 
Waith, sy'n darparu cymorth personol i hawlwyr sydd angen help 
ychwanegol i chwilio am waith ac i aros mewn gwaith. 


Mae'r ganolfan yn rhoi cyngor llawn dros y ffôn i helpu'r 
cleientiaid mwyaf agored i niwed i ddelio â phroblemau mewn 
meysydd fel budd-daliadau, dyledion a thai, a allai eu hatal rhag 
cael gwaith yn llwyddiannus. 


Mae cynghorydd cyffredinol dwyieithog yn gweithio ar y llinell 
ffôn bwrpasol rhwng 9am a 5pm o ddydd Llun i ddydd Gwener, 
sy'n golygu bod problem y cleient yn cael sylw ar unwaith. 
Cedwir cysylltiad â'r cleient dros y ffôn, drwy e-bost a drwy'r 
system bost. 


Hyd yn hyn, mae'r gwasanaeth wedi delio â dros 500 o 
ymholiadau gan gleientiaid Working Links ar draws 20 o'r 22 
ardal awdurdod lleol. Y tri phrif fater sydd wedi codi yw budd- 
daliadau lles, dyledion a chyflogaeth. 


Dros y naw mis diwethaf, bu cynnydd sylweddol yn y defnydd o'r 
gwasanaeth hwn gan gleientiaid a staff Working Links. Gan fod 
diwygio lles yn cael cryn dipyn o effaith ar gleientiaid, rydym yn 
disgwyl y bydd y galw am y gwasanaeth hwn yn parhau. 


Cynhwysiant digidol yn 
Abertawe 


Ers mis Mai 2012, mae CAB 
Abertawe wedi cael ei ariannu 

gan BT Openreach i gynnal prosiect 
peilot cynhwysiant digidol i dargedu 
pobl nad oes ganddynt fynediad at 

y rhyngrwyd. Mae'r sesiynau, sydd 
wedi'u cynllunio'n benodol o amgylch 
Adviceguide, yn helpu grwpiau sy'n 
cynnwys rhwng 8 a 10 o bobl i ddod 
o hyd i gymorth. Mae hyfforddwr ar 
y safle yn gweithio gydag unigolion 
yn y grŵp i'w galluogi i gael gafael 

ar y cymorth sydd ei angen arnynt 

eu hunain. Mae'r prosiect hefyd 

yn cyfeirio pobl nad oes ganddynt 
fynediad at y rhyngrwyd at adnoddau 
yr ymddiriedir ynddynt ar-lein, 
prosiectau a gwasanaethau Cyngor ar 
Bopeth, a phartneriaid eraill. 


Llwyddodd y prosiect — a ddaeth i 
ben yn ystod mis Mawrth 2013 — i 
ddarparu 615 o sesiynau hyfforddi i 
fwy na 450 o bobl yn ystod ei oes. 

Roeddwn i'n teimlo mai fy mhroblem fwyaf 

i oedd nad oeddwn i'n deall fy mhroblem. 
Doeddwn i ddim yn gallu stopio fy hun...roedd 
siarad â rhywun oedd wedi'i hyfforddi i helpu a 
deall yn gysur go iawn. Byddwn i'n bendant yn 
argymell y gwasanaeth hwn. Diolch yn fawr! 


Adborth gan gleient 


Help i bobl sydd â phroblem gamblo 


Erbyn hyn, mae CAB Casnewydd yn cynnig gwasanaeth newydd 
sy'n rhoi cymorth i unrhyw un sy'n poeni am gamblo. Mae hyn yn 
golygu, am y tro cyntaf, fod cymorth un-i-un ar gael i bobl sydd â 
phroblem gamblo yn Ne Cymru. Drwy weithio mewn partneriaeth 
ag Addiction Recovery Agency, mae CAB Casnewydd bellach wedi 
datblygu gwasanaeth llwyddiannus tu hwnt. Cynhaliwyd dros 200 
o sesiynau yn ystod y flwyddyn gyntaf, ac roedd y canlyniadau'n 
gadarnhaol a'r adborth yn rhagorol. 


Mae'r ganolfan wedi bod yn hyfforddi asiantaethau partner 

yng Nghasnewydd a'r cyffiniau i'w galluogi i ganfod gamblo 

sy'n achosi problem a chynnig cyngor buan. Mae'r ganolfan yn 
derbyn achosion wedi'u cyfeirio gan ganolfannau eraill a drwy 
asiantaethau partner, a gall pobl gyfeirio eu hunain hefyd. Wrth i'r 
gwasanaeth fynd i'w ail flwyddyn, mae nifer y cleientiaid sy'n cael 
eu cyfeirio yn dal i gynyddu, ac mae gwasanaeth galw heibio ar 
gyfer cleientiaid newydd yn cael ei sefydlu. 


Mae CAB Casnewydd yn defnyddio'r rhyngrwyd a'r cyfryngau 
cymdeithasol i ledaenu'r gair am gamblo'n gyfrifol. Mae 
defnyddio'r dull hwn o hyrwyddo'r gwasanaeth yn hollbwysig 
gan fod gamblo ar y rhyngrwyd 
a gamblo symudol wedi 
ychwanegu at y cynnydd 

mewn gamblo a phroblemau'n 
ymwneud â gamblo. 


Hoffwch ni ar Facebook 
cr o Chwiliwch am ‘Support 
n for problem gambling’ 


gassas 


Dilynwch ni ar Twitter 
twitter.com/HelpGambling 


Cymorth i bobl a 
ddioddefodd yn sgil y 
llifogydd yn Sir Ddinbych 


Ddiwedd mis Tachwedd y 
llynedd, gorlifodd yr afonydd 
sy'n llifo drwy Ruthun a Llanelwy 
eu glannau, ac effeithiodd y 
llifogydd ar bron i 500 o gartrefi. 
Aeth aelodau o staff CAB Sir 
Ddinbych i'r canolfannau 
argyfwng ar unwaith i helpu pobl 
i ymdopi ar ôl colli eu cartrefi a'u 
heiddo. 


Yn y ganolfan, bu'r staff yn rhoi 
cymorth ymarferol i helpu pobl i 
ddod o hyd i ddillad, esgidiau ac 
eitemau ar gyfer y cartref, ac yn 
rhoi cyngor i gynorthwyo i alluogi 
pobl i ymdopi â'r argyfwng. Mae 
CAB Sir Ddinbych wedi dal ati i 
gynnig y cymorth hwn i'r rheini 
y mae'r llifogydd wedi effeithio 
arnynt drwy ddigwyddiadau, 
cymorthfeydd, sesiynau galw 
heibio a gwasanaethau'r 
ganolfan. 


Ym mis Ebrill 2013, dyfarnodd 
y Gronfa Loteri Fawr arian i 
CAB Sir Ddinbych, ynghyd 

ag asiantaethau partner eraill 
fel Mind Cymru a Chyngor 
Gwasanaethau Gwirfoddol Sir 
Ddinbych, i barhau i gynnig y 
cymorth hwn am 12 mis arall. 
Mae'r bartneriaeth hon yn 
dangos pa mor effeithiol yw 
gwir gydweithio er mwyn datrys 
problem gyffredin. 


Gwirfoddoli 


Buddiannau i bawb 


Mae gwirfoddoli mewn canolfan yn rhoi budd aruthrol i'r 
gymuned leol. Cyfrannodd ein gwirfoddolwyr yng Nghymru 
werth dros £2.5 miliwn o oriau rhyngddynt yn 2012/13. Heb 
eu brwdfrydedd a'u haelioni, byddai'r gwasanaeth yn ei chael 
yn anodd iawn goroesi, a byddai'r gost i'r economi yn sgil 
problemau heb eu datrys yn codi. 


Mae gwirfoddolwyr CAB yn elwa o hyfforddiant am ddim a 
chefnogaeth barhaus, ac mae eu costau'n cael eu talu. Mae'r 
hyfforddiant yn arwain at gymhwyster achrededig sydd, 

ochr yn ochr â'r profiad o wirfoddoli ei hun, yn helpu pobl i 
ddatblygu sgiliau ar gyfer bywyd y tu hwnt i'w cyfnod yn y 
ganolfan. O blith y gwirfoddolwyr a adawodd y gwasanaeth 
yn 2012/13, aeth 30 y cant ohonynt ymlaen i addysg bellach 
neu i waith cyflogedig. 


I bobl iau, mae gwirfoddoli'n cynnig profiadau newydd, yn 
rhoi hwb i hyder a hefyd yn cynnig llwybr i fyd gwaith neu 
fyd addysg. Mae ein gwirfoddolwyr hŷn, neu'r rheini sydd 
wedi ymddeol, yn dweud ei fod yn eu cadw'n weithgar ac 
yn eu helpu i gadw mewn cysylltiad â'r gymuned. Mae hefyd 
yn golygu y gallant 'roi rhywbeth yn ôl'. Yr hyn sy'n gyffredin 
ymhlith y gwirfoddolwyr i gyd yw eu bod nhw'n teimlo ei fod 
yn brofiad unigryw sy'n rhoi llawer iawn o foddhad. 


My {= 


Gwirfoddolwr CAB Sir 
y Fflint yn cario'r Ffagl 
Olympaidd 


Mae Bill Bradshaw, 81, (sydd i'w 
weld yn y llun uchod ac ar y chwith 
gyda Salli Edwards, Prif Weithredwr, 
CAB Sir y Fflint) wedi gwirfoddoli i 
CAB Sir y Fflint am gyfnod mwy 
na neb arall, ar ôl gwasanaethu'r 
ganolfan am 32 o flynyddoedd. 
Cyn hynny, roedd yn gweithio 
mewn diwydiant gydag undebau 
llafur, ac ar hyn o bryd mae'n aelod 
anrhydeddus o Unite the Union. 
Mae Bill hefyd wedi chwarae 

golff yn broffesiynol. Yn ogystal â 
gwirfoddoli am ddau ddiwrnod yr 
wythnos gyda CAB Sir y Fflint, mae 
Bill hefyd yn llwyddo i ddod o hyd 
i'r amser i ddysgu golff i blant. 


Cafodd Bill ei enwebu am 

yr anrhydedd o gario'r Ffagl 
Olympaidd i gydnabod yr holl 
waith da y mae wedi'i wneud yn 
gwirfoddoli yn ei gymuned leol. 


Roedd staff a gwirfoddolwyr CAB 
Sir y Fflint wrth eu boddau bod Bill 
wedi cael y cyfle hwn, ac roedd 
pawb oedd yn gwylio yn dweud 
bod y profiad yn un emosiynol iawn 
ac na fydd neb yn ei anghofio! 


Dros 600 


dyma faint o wirfoddolwyr 
sy'n rhan o'r gwasanaeth 
drwy Gymru, gan gynnwys 
ymddiriedolwyr sy'n 
wirfoddolwyr. 


Dros £2.5 miliwn 
dyma werth y gwaith a wneir 
gan ein gwirfoddolwyr ar y 
farchnad. 


Mae bron i 900 o 

bobl yn gweithio yn 

y gwasanaeth ledled 
Cymru, ac mae dros 

600 o'r rheini yn 
wirfoddolwyr sy'n dod 
o wahanol gefndiroedd 
ac yn meddu ar wahanol 
sgiliau. Maent yn 
cyflawni dyletswyddau 
amrywiol, gan gynnwys 
rhoi cyngor, codi arian, 
gwaith TG, gweinyddu 
a chyhoeddusrwydd, 
ymgyrchu a gweithredu 
fel ymddiriedolwyr. 


, , G 
Buddsoddi mewn Gwirfoddolwyr N ng 
Roedd yn bleser gan Ganolfan Cyngor ar z5 B- 
Bopeth Caerffili a Blaenau Gwent dderbyn SN 
y wobr ‘Buddsoddi mewn Gwirfoddolwyr’ ar ôl me 


blwyddyn o baratoi. 


Fel gwasanaeth sy'n cael ei arwain gan wirfoddolwyr, mae 
CAB Caerffili a Blaenau Gwent wedi deall pwysigrwydd 
dangos ymrwymiad i wirfoddolwyr erioed. Mae'n gwneud 
hyn drwy roi hyfforddiant a chanllawiau clir ar gyfer eu 
swyddogaethau a'u datblygiad, a chydnabod y gwaith y 
maent yn ei wneud. Bydd y wobr yn rhoi hyder i'r rheini sy'n 
gwirfoddoli yn y ganolfan yn barod, ac yn annog pobl eraill i 
ymuno â'r tîm. 


Dywedodd Simon Ellington, Prif Weithredwr, CAB Caerffili 

a Blaenau Gwent: “Mae'n galonogol gwybod ein bod yn 
cyrraedd y safonau uchel rydym yn anelu atynt, a byddwn yn 
defnyddio'r profiad o gael achrediad i wella mwy byth ar ein 
harferion a'n polisïau. Roedd yn brofiad gwerth chweil i'r staff 
ac i'r gwirfoddolwyr.” 


I wirfoddoli ar ran eich canolfan CAB leol: 


e ewch i www.citizensadvice.org.uk/join-us 
e cysylltwch â'ch Canolfan Cyngor ar Bopeth leol. 


Sut mae'r gwasanaeth yn 


cael ei ariannu 


Mewn hinsawdd ariannol anodd, credwn ei bod yn hanfodol bod 
awdurdodau lleol a Llywodraeth Cymru yn cydweithio â chyllidwyr strategol 
eraill i sicrhau bod anialdiroedd cyngor yn cael eu dileu yng Nghymru. 


Ariannu ar lefel Cymru gyfan 


Mae'r arian craidd y mae canolfannau lleol yn ei gael gan awdurdodau lleol ledled Cymru yn hanfodol 
i dalu costau seilwaith y canolfannau. Mae hefyd yn gweithredu fel ffordd o ddenu arian prosiect 
ychwanegol ar gyfer y tymor byr, i sicrhau bod gwasanaethau ychwanegol ar gael i gymunedau lleol. 


Mae'r cyllidwyr allweddol eraill eleni yn cynnwys: 


e Y Gwasanaeth Cynghori Ariannol: Ar ôl ail 
flwyddyn lwyddiannus o roi cyngor ariannol 
wyneb-yn-wyneb ledled Cymru, mae'r arian 
yn parhau i 2013/14. 


e Y Lleng Brydeinig Frenhinol: Mae'r 
prosiect Gwasanaeth Cynghori ar Fudd- 
daliadau ac Arian, a ariennir gan y Lleng 
Brydeinig Frenhinol, yn darparu ar gyfer lleoli 
gweithwyr achos ym maes cyngor ar fudd- 
daliadau ac arian mewn nifer o ganolfannau 
ar draws Cymru. Canolbwyntir ar roi cyngor 
ar ddyledion a budd-daliadau a chymorth 
i bersonel y Lluoedd Arfog, cyn-aelodau'r 
Lluoedd Arfog a'u dibynyddion. 


Ariannu ar lefel leol 
yng Nghymru 
CAB Powys a Sefydliad Henry Smith 


Yn ddiweddar, mae CAB Powys wedi llwyddo i sicrhau £99,000 
dros dair blynedd gan Sefydliad Henry Smith. Nid yw polisi ariannu 
presennol y Sefydliad yn cynnwys Cyngor ar Bopeth. Dewiswyd 
CAB Powys yng Nghymru, ynghyd â thair canolfan yn Lloegr, i 


gyflwyno cynnig i dreialu'r prosiect tair blynedd. 


Dechreuodd y prosiect ar 1 Ebrill 2013 ac mae wedi cyflogi 
gweithiwr achos/cynghorydd ffôn sydd â llawer o brofiad a 

sgiliau er mwyn cynnig gwasanaeth dros y ffôn dri diwrnod yr 
wythnos. Bydd y Prosiect Allgymorth Gwledig dros y Ffôn yn gwella 
mynediad at gyngor cyffredinol a gwaith achos ym maes dyledion 
a budd-daliadau lles yn ardal wledig Powys. Mae'r cynllun peilot 

yn benodol, ond nid yn gyfyngedig, i'r cleientiaid hynny sydd o 

dan anfantais gymdeithasol oherwydd daearyddiaeth, anawsterau 
cludiant, anabledd, cyfrifoldebau gofalu ac incwm isel. 


e Cyngor wyneb-yn-wyneb ar ddyledion: 


Mae'r prosiect cyngor wyneb-yn-wyneb 

ar ddyledion yn cael ei ariannu gan y 
Gwasanaeth Cynghori Ariannol. Cafodd mwy 
na 10,000 o gleientiaid newydd eu gweld 
gan y gwasanaeth hwn yng Nghymru yn 
ystod 2012/13. Mae'r arian hwn wedi cael 

ei ymestyn a bydd yn parhau tan fis Mawrth 
2014. 


Arian i liniaru'r diffyg ariannol ar gyfer 
asiantaethau cynghori unigol: Darparodd 
Llywodraeth Cymru gyllid blwyddyn gwerth 
bron i £1 filiwn i liniaru toriadau ariannol i 
wasanaethau cynghori yn ystod y flwyddyn 
ariannol hon. Roedd yr arian hwn ar gyfer 
CAB ac asiantaethau cynghori eraill ar draws 
Cymru. 


CAB Gwynedd yn sicrhau £465,000 
gan y Gronfa Loteri Fawr 


Bydd y prosiect pum mlynedd hwn yn rhoi sylw i'r anghydbwysedd 
yn y ddarpariaeth cyngor a gwybodaeth rhwng y cymunedau 
mwyaf anghysbell ac anodd eu cyrraedd a'r ardaloedd mwy 

trefol yng Ngwynedd. Gwneir hyn mewn partneriaeth â Mantell 
Gwynedd drwy ddefnyddio'r bws symudol a'r dechnoleg ddigidol 
ddiweddaraf. 


Dywedodd Mr Gwilym Evans, Cadeirydd CAB Gwynedd a De 
Ynys Môn “Mae hwn yn fuddsoddiad sylweddol ac mae'n 
dangos ein hymrwymiad i wella gwasanaethau cynghori yn 
ardaloedd gwledig Gwynedd. A minnau'n byw yn Nolgellau, rwy'n 
ymwybodol iawn o'r pryder ymhlith pobl Meirionnydd nad yw bob 
amser yn hawdd cael gafael ar wasanaethau. Rydym yn ymateb yn 
gadarnhaol i'r pryder hwnnw.” 


Mae mwy i'r dyfarniad, a wnaed o dan Raglen Awydd am Arloesi 
y Gronfa Loteri Fawr, na bws symudol; mae'n ymwneud â'r 

math o wasanaeth a fydd yn cael ei ddarparu. Am y tro cyntaf, 
bydd unigolion sydd angen cyngor arbenigol mewn meysydd fel 
dyledion, budd-daliadau lles a chyflogaeth, yn gallu cael y cyngor 
hwnnw mewn amser real drwy we-gamerâu mewn lleoliad ger eu 
cartrefi — hyn oll drwy gysylltiadau lloeren i fand eang, lle bynnag 
maent yn byw. 


Dywedodd Cemlyn Williams, Prif Weithredwr CAB Gwynedd a De 
Ynys Môn “Rydym yn ddiolchgar i'r Gronfa Loteri Fawr am fod yn 
barod i roi cymorth ariannol i'r prosiect hwn. Rydym wedi cydnabod 
bod pobl, yn y gorffennol, wedi cael trafferth cael mynediad at ein 
gwasanaeth yn ardaloedd mwy gwledig Gwynedd; bydd y prosiect 
hwn yn ein helpu i fynd i'r afael â'r broblem honno. Ar ben hyn, un 
o'r prif newidiadau yn niwygiadau lles y Llywodraeth yw cyflwyno 
ffurflenni hawlio budd-daliadau digidol. Erbyn hyn, gall pobl sy'n 
byw yn ardaloedd gwledig y sir, ac sy'n methu cael mynediad at y 
rhyngrwyd neu sydd â chysylltiad band eang gwael, ddefnyddio'r 
gwasanaeth hwn os dymunant i lenwi unrhyw ffurflenni cais am 
fudd-daliadau ar-lein. Wrth gwrs, mae'r ffaith bod [ein] gwasanaeth 
CAB am ddim, yn gyfrinachol ac yn ddiduedd yn helpu.” 


Cyngor cyflogaeth 
CAB Sir y Fflint 


Mar grant Sefydliad Lloyds 
TSB wedi galluogi CAB Sir 

y Fflint i sefydlu a rhedeg 
gwasanaeth galw heibio am 
gyngor cyflogaeth un diwrnod 
yr wythnos yn yr Wyddgrug. 


Drwy'r gwasanaeth, mae'r 
ganolfan wedi llwyddo i gynnig 
cyngor a chymorth i fwy na 100 
o gleientiaid newydd hyd yma, 
yn ogystal â pharhau i ddarparu 
cymorth i gleientiaid presennol. 


Y rheini sydd wedi cael budd 
o'r gwasanaeth yw pobl oed 
gwaith sy'n byw ac yn gweithio 
yn Sir y Fflint y byddent, fel 
arall, yn wynebu anfantais 
oherwydd diffyg gwybodaeth 
am eu hawliau cyflogaeth neu 
nodwedd warchodedig fel 
anabledd, oed, rhywioldeb neu 
ryw. Mae'r gwasanaeth galw 
heibio yn arbennig wedi bod yn 
fuddiol i'r rheini na fyddent, fel 
arall, wedi gallu cael gafael ar 
wasanaethau eraill oherwydd eu 
hadnoddau ariannol cyfyngedig, 
ac i rai cleientiaid gydag 
anawsterau llythrennedd/dysgu. 


Drwy roi cyngor a chymorth 
arbenigol, mae pobl wedi elwa 
o'r wybodaeth a'r gefnogaeth 
i allu ymdrin â'u problemau 
cyflogaeth/gwahaniaethu. 


CAB Bro Morgannwg a Teuluoedd yn Gyntaf 


Yn 2012/13, derbyniodd CAB Bro Morgannwg gyllid gan Rhoddodd [y | 
Teuluoedd yn Gyntaf. Bu'r ganolfan yn gweithio'n agos gyda'r cynghorydd] ei holl 
tîm Teuluoedd yn Gyntaf yn y Fro i gynorthwyo teuluoedd gydag amser a'i wybodaeth i 
anghenion cymhleth a oedd angen cymorth aml-asiantaeth. ni. Fydden ni ddim wedi 


Darparwyd gwasanaeth gwaith achos ym maes dyledion/budd- gallu Fu dea 
daliadau lles, gan ganolbwyntio cryn dipyn ar weld cleientiaid yn Diolch. 

eu cartrefi. Bu'r ganolfan hefyd yn cynnal nifer o gyrsiau hyfforddi i Adborth gan gleient 
weithwyr rheng flaen ar bynciau fel rheoli arian, ymwybyddiaeth o 
ddyledion a budd-daliadau lles. Yn ogystal, cynhaliodd y ganolfan 
gynhadledd lwyddiannus iawn ar ymwybyddiaeth o ddiwygio lles 
(“A cut too deep?”) ym mis Tachwedd 2012, lle'r oedd 120 o 
weithwyr rheng flaen a gwleidyddion lleol yn bresennol. 


Yn ystod rhan olaf y flwyddyn, cynhaliodd y ganolfan ymgyrch 
rheoli arian mewn ysgolion uwchradd yn y Fro. Roedd hyn yn 
cynnwys gwneud gwaith ymchwil i'r hyn yr oedd pobl ifanc yn ei 
ddeall am arian, ac yn sgil y gwaith ymchwil hwnnw cynhaliwyd 
amrywiaeth o sesiynau ynghylch sut i reoli arian. Rhoddodd hyn 
y gallu i'r ganolfan ymgysylltu â phobl ifanc na fyddent wedi 
defnyddio'r gwasanaeth CAB cyn hynny, nac yn gwybod amdano 
hyd yn oed. 


Yn ogystal â hyn, cynhaliwyd ymgyrch ar wefan “Swoosh!” ar y 
cyd â Vibe Experience, mudiad i bobl ifanc yn y Fro. 


Cyfanswm y cyllid yng Nghymru 2012/13 - 
dros £12.3 miliwn 

Bydd y gwasanaeth CAB yng Nghymru yn parhau i 
chwilio am gyfleoedd ariannu er mwyn gwneud yn siŵr 


bod cleientiaid ar hyd a lled Cymru yn gallu cael gafael 
ar y cyngor angenrheidiol ar gyfer eu problemau. 


Awdurdod lleol £3,600,000 

Comisiwn Gwasanaethau Cyfreithiol £1,800,000 

Y Gronfa Cynhwysiant Ariannol/Cyngor £1,500,000 
wyneb-yn-wyneb ar ddyledion 

Cyllid gan Lywodraeth Cymru £1,800,000 

Y Gronfa Loteri Fawr £400,000 

Arall £3,100,000 


I weld dadansoddiad manwl o sefyllfa ariannol pob un 
o'r Canolfannau Cyngor ar Bopeth, gweler adroddiadau 
blynyddol unigol y canolfannau. 


Ffigurau rhagarweiniol wrth fynd i'r wasg. 


e Rhoi'r cyngor sydd ei angen ar bobl i ddelio â'r problemau maent 
yn eu hwynebu. 


* Gwella'r polisïau a'r arferion sy'n effeithio ar fywydau pobl. 


Mae gwasanaeth Cyngor ar Bopeth yn cynnig cyngor annibynnol, 
cyfrinachol a diduedd i bawb am eu hawliau a'u cyfrifoldebau, a 
hynny'n rhad ac am ddim. Rydym yn gwerthfawrogi amrywiaeth, yn 
hyrwyddo cydraddoldeb ac yn herio gwahaniaethu. 


Cyngor ar Bopeth Cymru 
Tŷ Ouebec 

Castlebridge 

5-19 Heol y Bont-faen 
Caerdydd 

CF11 9AB 


Ffôn: 02920 376750 
Ffacs: 02920 341541 


Llinell Gyngor Cymru: 08444 77 20 20 


Gwasanaeth defnyddwyr Cyngor ar Bopeth: 
08454 04 05 05 (Cymraeg) 
08454 04 05 06 (Saesneg) 


www.citizensadvice.org.uk 
www.adviceguide.org.uk 

